《又用一杯亭春望前韵四首 其三》
明代·霍与瑕

三上一杯亭，丰碑苔藓青。伊昔宋丞相，造舟绝前汀。

中原嗟陆沉，兹何足营经。宗臣耿耿心，聊此托衰龄。

举世皆大醉，何人眼独醒。我来发三叹，商歌不可听。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。